open-index/open-wikipedia-markdown huggingface dataset:
Goodhouse

**Goodhouse** is 'n plekkie in Namakwaland, provinsie Noord-Kaap, met 'n landingstrook, op die suidelike oewer van die Oranjerivier, 60&nbsp;km suidwes van Warmbad, Namibië en 60&nbsp;km oos-suidoos van Vioolsdrif. Die naam is 'n volksetimologiese aanpassing van die Nama-woord *Gudaos*, "skaapdrif", omdat die Namas volgens oorlewering hier die rivier oorgesteek het wanneer hulle met hulle vee van Klein na Groot Namakwaland getrek het. Dit is veral bekend om die ondraaglike hoë temperature wat hier aangeteken word.

## Ekonomie 
Landbou is die hoofbron van inkomste in die gebied, wat besproeiing noodsaaklik maak. 'n Waterpompstasie by die Oranjerivier voorsien Goodhouse en die dorpies in die omgewing van water. In die nabygeleë Kooriviervallei word veral dadels verbou.

## Bilbliografie
*Green, Douglas G.: To the river's end. Kaapstad: Howard B. Timmins, s.j.

## Sien ook 
* Lys van dorpe in Suid-Afrika

## Verwysings
Victoria-Wes

**Victoria-Wes** is 'n dorp in die sentrale Karoo-streek van die provinsie Noord-Kaap. Dit is op die N12-roete geleë, op 'n hoogte van 1&nbsp;300&nbsp;meter. Dit is die setel van die Ubuntu Plaaslike Munisipaliteit in die Pixley ka Seme-distriksmunisipaliteit.

## Geskiedenis 
Toe diamante in 1867 by Hopetown ontdek is, is 'n hoofpad teen 'n reghoek bo-oor die hoofstraat van **Victoria-Wes** gemaak. Hotelle, winkels en selfs 'n koerant is opgerig. Die spoorweg het 12&nbsp;km van die dorp af verbygeloop en **Victoria-Wes** moes tevrede wees met 'n spoorweghalte met die koddige naam Victoria-Wes-Weg en 'n swak grondpad dorp toe.

## NG gemeente 
Die dorp het sy ontstaan te danke aan die voorstelling in April 1844 van die eerste kerkraadslede, wat dadelik oorgegaan het om grond aan te koop vir die aanlê van 'n dorp. Vir 23&nbsp;000 riksdaalders (£1725) is die plaas Kapoksfontein en 'n deel van die plaas Zeekoegat aangekoop en op 28 Augustus 1844 besluit die kerkraad dat die "parochie . . . naar onze geliefde koningin 'Victoria' zoude genoem worde". Die getal belydende lidmate was in 1979 726, in 1990 566 en in 2007 465.

## Besienswaardighede 
duimnael|links|St John-kerk, Victoria-Wes (1869)
Die Apollo-teater is die enigste oorblywende voorbeeld van 'n Art Deco-teater uit die dekade na 1950. Gereelde rolprentfeeste word hier aangebied. Die Handelspos en Mannetjies Roux-museum bied aandenkings van die legendariese Springbok-rugbyspeler te koop aan. Die Anglikaanse kerk, gebou in 1869, het twee pragtige gebrandskilderde ruite.

Daar is 'n wildreservaat buite die dorp met springbokke, elande, swartwildebeeste, blesbokke, gemsbokke en ander wild. Op 'n nabygeleë plaas is daar 'n aansienlike versameling ou motorkarre, onder meer stoomaangedrewe modelle en een van Adolf Hitler se koeëlvaste voertuie.

## Bevolking 
Volgens die World Gazetteer het Victoria-Wes se bevolking van 8&nbsp;409 in 1996 tot 8&nbsp;164 in 2007 afgeneem, maar weer tot 11&nbsp;202 in 2008 toegeneem.

## Sien ook 
* Brakrivier (Karoo)
* NG gemeente Victoria-Wes
* Lys van dorpe in Suid-Afrika

## Verwysings 
## Bronne 
* World Gazetteer

## Eksterne skakels 
* Volledige inligting van die Noord-Kaapse Toerismeraad
* Alles oor die dorp
Saturnus (mitologie)

**Saturnus** was een van die hoof Romeinse gode en die god van landbou en die oes. Hy was in die klassieke antikwiteit geïdentifiseer met die Griekse god Kronos en die mitologie van die twee word gereeld gemeng en verwar.

Saturnus se vrou is die ekwivalent van Rhea en hy was die vader van, onder andere, Ceres, Jupiter en Veritas. Saturnus is ook die naamgenoot van die dag Saterdag. Die planeet Saturnus is ook na hom vernoem - in die antieke tyd was die planeet die verste van die sewe waarneembare planete.
Blanche Barton

**Blanche Barton** (gebore as Sharon Densley op 2 Oktober 1959) is die Magistra Templi Rex van die Kerk van Satan en word deur Sataniste as *Magistra Barton* aangespreek. 

Barton is deur haar eggenoot en kerkstigter Anton Szandor LaVey kort voor sy afsterwe op 29 Oktober 1997 as die Hoëpriesteres van die Kerk benoem en het hierdie amp tot met 30 April 2002 beklee. Sy het toe Peggy Nadramia as nuwe Hoëpriesteres benoem.

In 1999 het Barton 'n leidende rol gespeel by die vergeefse poging om die Sataniese *Black House* in San Francisco terug te koop - 'n gebou waarin talle van die Kerk se rituele uitgevoer is.

Barton se werke sluit ''The Church of Satan: A History of the World's Most Notorious Religion* (1990) en *The Secret Life of a Satanist: The Authorized Biography of Anton LaVey* (1990) in.

Barton is ook die moeder van LaVey se seun Satan Xerxes Carnacki LaVey (gebore op 1 November 1993).

## Eksterne skakels 
* *Satanic Feminism'' deur Blanche Barton
KFC Uerdingen 05

[duimnael|Die Grotenburgstadion in [Krefeld.]]

**KFC Uerdingen 05** is 'n Duitse sokkerklub uit die stad Krefeld in Noord-Rynland-Wesfale. *Uerdingen* is 'n stadswyk van Krefeld.

In 1905 is *FC Uerdingen 05* gestig. In 1953 het die klub saamgesmelt met *Werkssportgruppe Bayer AG Uerdingen*, die plaaslike sportklub van die chemiese maatskappy Bayer AG. Die klub se nuwe naam was *FC Bayer 05 Uerdingen*.

In die 1974/75-seisoen het die klub die eerste keer na die Bundesliga gepromoveer. Die klub se beste jare was egter die 1980’s: In 1985 word die Duitse beker verower deur FC Beiere München in die eindstryd te klop en in 1986 eindig die klub 3de in die Bundesliga.

In 1996 het Bayer sy borgskap onttrek en het die klub sy huidige naam aangeneem.

Die klub se finansies sien die laaste paar seisoene effe beroerd daar uit en die klub kon nie vir die 2005/06-seisoen 'n Regionalliga-lisensie bekom nie. KFC ding dus tans in die Oberliga Noord-Ryn mee.

## Erelys 
* DFB-Pokal: 
** 1985

## Onlangse ligaposisies 
## Eksterne skakels 
* Amptelike klubblad
*Abseits Guide to German Soccer
SV Waldhof Mannheim

**SV Waldhof Mannheim** is 'n  Duitse sokkerklub uit die stad Mannheim in Baden-Württemberg. *Waldhof* is 'n stadswyk van Mannheim. Tydens die Derde Ryk het die klub in die Gauliga Baden gespeel en was redelik suksesvol. Die beste resultate is behaal in 1934 en 1940, toe die halfeindronde van die uitspeelwedstryde om die nasionale titel gehaal is (beide kere is daar teen FC Schalke 04 vasgeval.

In 1983 promoveer die klub na die Bundesliga en bly daar vir 7 seisoene. In 1998 en 2003 was daar samesprekings om saam te smelt met stadgenote VfR Mannheim, maar VfR het beide kere op die laaste oomblik kop uitgetrek.

## Onlangse ligaposisionering 
## Eksterne skakels 
* Amptelike klubblad
* Abseits Guide to German Soccer
Hoërskool Hangklip

duimnael|regs|270px|Die hoofingang na die Hoërskool Hangklip.

**Hoërskool Hangklip** was 'n Afrikaanse hoërskool op Queenstown, Suid-Afrika. Van 2015 af het die skool begin om dubbelmedium-onderrig graad vir graad in te voer toe die eerste Engelse gr. 8-leerders ingeskryf het. So behoort die skool teen 2019 dubbelmedium in al vyf grade te wees.  

Die skool se geskiedenis begin in 1885, 27 jaar ná die Engelse skool Queen's College, die eerste hoërskool op die dorp. Dit het ontstaan as 'n dubbelmedium-laerskool, Queen's Drive Primêre Skool. Die Afrikaanse gemeenskap het van krag tot krag gegaan en pogings aangewend om Afrikaans sy regmatige plek op die dorp te gee. Die strewe is vervul in 1947 toe Afrikaans die onderrigtaal in die hoërskool geword het onder die skoolhoof D.B. Malan. Dit is voorafgegaan deur die eerste st. 8-klas in 1942. In daardie jaar het die skool sy huidige naam gekry toe die skoolkomitee, onder leiding van ds. Pollock, besluit het om dit na die berg by die dorp te vernoem. Die skool se status is in 1945 tot dié van hoërskool verhef en in Januarie 1946 is die eerste st. 9-klas by die skool ingevoer. Die getalle het in so 'n mate toegeneem dat pogings begin het om 'n afsonderlike hoërskool te bou.

Die eerste sooi vir die nuwe hoërskool is op 15 Julie 1952 deur mev. E. Louw, lid van die skoolkomitee, gespit. Die gebou is op 20 Januarie 1954 ingewy, 'n trotse dag in die skool se geskiedenis. Teen 2014 was dit die grootste Afrikaansmediumskool in die Grens-gebied. Die skool het 'n goeie rekord in rugby en het reeds een Springbok (Chris de Wilzem, in 1956) opgelewer. Daar bestaan gesonde mededinging tussen Hangklip en die twee ander Afrikaanse skole in die Grens-gebied, Aliwal-Noord en Hoërskool Grens in Oos-Londen.

## Eksterne skakel 
* Die skool se Facebook-blad.
Rynse Hoër Meisieskool

Die **Rynse Hoër Meisieskool** (of *Rhenish* soos dit algemeen bekend staan), was die eerste skool in Suid-Afrika wat huishoudkunde as vak aangebied het.

Dit is in Mei 1860 op Stellenbosch deur eerw. P.D. Lüchhoff, hoof van die Rynse Sendinggenootskap, gestig. Aanvanklik was die skool dubbelmedium, met Engels en Duits as onderrigmedia. Onderwyseresse is van 1874 af opgelei en in die tagtigerjare van die 19de eeu het dit meisies vanuit alle uithoeke van Suid-Afrika gelok. Die Rhenish Institute is die oudste kosskool vir meisies in die land. 

Die hoërskool het in 2014 691 leerders gehad en 727 in 2016. Die Rhenish Primary School (Rynse Laer Meisieskool), wat onderrig aan meisies sowel as seuns bied, het in daardie jaar 555 leerders gehad, van wie 290 seuns was, en in 2016 680, van wie 337 seuns was en 343 meisies. 

## Sien ook 
* Anna Pauw
Queen’s College

'''Queen's College''' is 'n staatskool vir seuns op Queenstown in die Oos-Kaap. Die skool het sy oorsprong met die stigting in 1855 van die eerste skool op Queenstown gehad. Die skool het in 1869 saamgesmelt met 'n privaat skool wat twee jaar vantevore gestig is. Meisies is die eerste keer in 1875 tot die Boy's Public School toegelaat en die naam is in 1880 gewysig tot Queenstown High Skool. In 1887 word die Boy's High School opnuut gestig en die ou skool word terselfdertyd die Girls' High School. Die seunskool se gebou is in Julie 1898 amptelik geopen deur sir Thomas Muir. In 1902 smelt dit saam met die Wesleyaanse skool. Die huidige naam, '''Queen's College Boys' High School''', is eers in 1925 aanvaar.

## Bekende alumni 
* Tony Greig (1946–2012), Engelse krieketspeler

## Eksterne Skakels 
* Queen's College Tuisblad
FSV Zwickau

[duimnael|regs|Die *Westsachsenstadion*, [Zwickau]]

**FSV Zwickau** is 'n Duitse sokkerklub uit Zwickau in die deelstaat Sakse.

## Geskiedenis 
*SG Planitz* is in 1912 gestig in *Planitz* naby Zwickau, sedert 1944 'n stadswyk van Zwickau. In die 1930’s het die klub in die Gauliga gespeel, destyds die hoogste vlak.

Na die Tweede Wêreldoorlog is die klub heropgerig, maar in tipies Oos-Duitse styl het die klub 'n reeks naamsveranderinge ondergaan: In 1949 word die klub *ZSG Horch Zwickau* en die volgende jaar *BSG Horch Zwickau*. In die 1950/51-seisoen word die klub *BSG Motor Zwickau*. In 1968 smelt die klub saam met *Aktivist Karl Marx Zwickau* en word *Sachsenring Zwickau*. Die laaste naamsverandering was op 1 Januarie 1990 toe die huidige naam aangeneem is.

### DDR-Oberliga 
SG Planitz was die eerste kampioen van Oos-Duitsland, maar nie in die DDR-Oberliga, wat eers die volgende jaar opgerig is, nie. Die klub het SG Freiimfelde Halle in die eindstryd verslaan. Daar was planne om die kampioen van die Sowjet-geokkupeerde Duitsland teen die wenner van al die ander gebiede deur die Geallieerdes beheer te laat speel om die Duitse kampioen te bepaal, maar die Koue Oorlog het dit verhoed toe die Sowjet-Unie Planitz verhoed het om na Stuttgart te reis om teen 1. FC Neurenberg te speel in die kwarteindronde.

Die klub se grootste sukses hierna was in die 1949/50-seisoen, toe dit die DDR-Oberliga gewen het. Die Oos-Duitse beker is ook drie keer gewen. 'n Groot prestasie is in 1975 behaal toe Zwickau die halfeindstryd van die Europese beker II gehaal het deur onder andere Panathinaikos, AC Fiorentina en Celtic Glasgow in die voorafgaande rondes uit te skakel.

### Duitse eenwording 
Na die Duitse eenwording was die klub se beste tye die 4 seisoene sedert 1994 in die 2. Bundesliga, maar die klub het ernstige finansiële probleme ontwikkel en daardeur so laag as die Landesliga gesak. Tans speel die klub in die Oberliga, die 4de vlak van Duitsland.

## Erelys 
* **Oos-Duitse kampioen**
** 1948, 1950
* **FDGB-Pokal**
** 1963, 1967, 1975

## Onlangse ligaposisionering 
## Eksterne skakels 
* Amptelike klubblad
* Abseits Guide to German Soccer
The Black Flame

***The Black Flame*** ("Die Swart Vlam") is 'n tydskrif wat deur die Kerk van Satan uitgegee word. Die eerste uitgawe het in 1989 verskyn nadat die publikasie van die Kerk se ander tydskrif, *The Cloven Hoof*, voorlopig gestaak is. *The Black Flame* is aanvanklik as 'n kwartaallikse nuusbrief uitgegee, maar het later as 'n tweejaarlikse publikasie verskyn.

Uitgawe #16 (die *Music and Art Interview Issue*) was die mees resente wat verskyn het en in die afgelope jare is geen nuwe uitgawes gepubliseer nie. Volgens 'n aankondiging sal toekomstige uitgawes as joernale uitgegee word en uitgebreide opstelle en artikels eerder as onderhoude bevat. Uitgawe #17 sal volgens die Kerk uitgegee word sodra voldoende materiaal beskikbaar is wat die publikasie regverdig.

## Eksterne skakels 
* *The Black Flame*-seksie van die Kerk van Satan se amptelike webwerf
Weskus

: *Die artikel handel oor die streek, vir die gelyknamige munisipaliteit, sien Weskus-distriksmunisipaliteit.*
[duimnael|250px|Die Weskus is Suid-Afrika se blommeparadys, soos hier by die [Weskus- Nasionale Park te siene is.]]

Die **Weskus** is 'n streek aan die weskus van Suid-Afrika wat in sy nouste betekenis hoofsaaklik betrekking het op die gebied tussen Yzerfontein en Lambertsbaai, maar ook van toespassing is op die hele kusstrook tussen Kaapstad en die mond van die Oranjerivier, oftewel die mees suidwestelike hoek van Namibië. Die naam is ook gegee aan die distriksmunisipaliteit met sy setel op Moorreesburg wat die B-munisipaliteite van Saldanhabaai, Swartland, Bergrivier, Cederberg en Matzikama insluit. Die distriksmunisipaliteit se gebied beslaan sowat 31&nbsp;101 km², dus omtrent die grootte van België of Lesotho, maar ietwat kleiner as Taiwan. Die vernaamste bedryf van die distrik is landbou, hoewel die nywerheid ook 'n vername rol speel in Saldanhabaai op Saldanha en Vredenburg en in Swartland op Malmesbury. 

## Bevolking 
duimnael|links|Rugby is een van die gewildste sportsoorte aan die Weskus. Hier spook Langebaan (in rooi en blou) sake uit teen Hopefield in 'n Bolandse ligawedstryd.
Die totale bevolking van die distrik was 391&nbsp;766 volgens die 2011-sensus. Daarvan was 260&nbsp;850 bruin, 64&nbsp;110 swart, 61&nbsp;527 wit en 2&nbsp;181 Indiërs/Asiërs. Afrikaanssprekendes is verreweg die grootste groep met 311&nbsp;829 moedertaalsprekers, gevolg deur Xhosa met 31&nbsp;978, Engels met 14&nbsp;828 en Sotho met 4&nbsp;668 in daardie jaar. Minder as 1% van die bevolking is in die buiteland gebore, hoofsaaklik Suider-Afrika (1 493) en Europa (456).

## Opvoeding 
Benewens 'n groot aantal laerskole, is daar die volgende hoërskole in die Weskus-distrik: Augsburg Landbougimnasium (Clanwilliam), Hoërskool Dirkie Uys (Moorreesburg), Hoërskool Citrusdal, Hoërskool Vredenburg, Hoërskool Vanrhynsdorp, Hoërskool Hopefield, Hoërskool Vredendal, Hoërskool Weston (Vredenburg), Hoërskool Smuts-Malan (Riebeek-Wes), Hoërskool Piketberg, Hoërskool Porterville, Vredendal Sekondêre Skool, Hoërskool Lutzville, Hoërskool Graafwater, Hoërskool Wesbank (Malmesbury), Hoërskool Swartland (Malmesbury), Schoonspruit Sekondêre Skool (Malmesbury), Naphakade Sekondêre Skool (Malmesbury), Hoërskool Velddrif, Hoërskool Diazville (Saldanha) en Steynville Sekondêre Skool (Piketberg).

## Sien ook 
* Lys van streeksname in Suid-Afrika

## Name van kusgebiede in Afrika wat eindig op “-kus”
*Dolfynkus
*Goudkus (streek)
*Hibiskuskus
*Ivoorkus
*Olifantkus (KwaZulu-Natal)
*Palmoliekus (Nigerië)
*Peperkus en Graankus (Liberië)
*Skedelkus
*Slawekus (Togo, Benin)
*Sonskynkus (Oos-Kaap)
*Strelitziakus
*Walviskus (Wes-Kaap)
*Weskus
*Wildekus

## Eksterne skakels 
* 'n Kaart van die distrik 
* 'n Gedetailleerde kaart van die Weskus-distriksmunisipaliteit in PDF-formaat
* Toeriste-inligting
* Webwerf van die Weskus-toerismeorganisasie
* Weskus-nuuswerf 
* 'n Facebook-groep vir aanhangers van die Weskus
Altona 93

[duimnael|regs|Hoofpawiljoen, *Adolf Jäger-Kampfbahn*, [Hamburg]]

**Altona 93** is 'n Duitse sportvereniging uit Hamburg met afdelings in handbal, karate, tafeltennis, sokker en vlugbal. 

In 1893 het 'n groepie studente *Altonaer Cricketclub* gestig, maar hulle belangstelling het na sokker geskuif en die naam is eers verander na *Altonaer FuCC* en daarna na *Altonaer FC*.
Die klub was deel van die *Altona-Hamburg-liga* wat in 1894 gevorm is. In 1900 was die klub een van die 70 spanne wat in Leipzig saamgekom het om die DFB (Duitse sokkerbond) te vorm. In 1903 was Altona die gasheer vir die eindstryd om die allereerste Duitse titel tussen VfB Leipzig en DFC Praag. Die klub het self in 1903 en 1909 die Duitse halfeindstryd gehaal. 

In 1919 het die klub met *Altonaer TS 1880* saamgesmelt en bekend gestaan as *VfL Altona*. In 1922 het die 2 klubs se paaie weer geskei en is die naam *Altonaer FC 1893 VfL* aangeneem. 'n Nuwe fusie in 1938 met *Borussia 03 Bahrenfeld* het gelei tot *Altonaer FC 93 Borussia*. Tussen die Eerste Wêreldoorlog en die Tweede Wêreldoorlog het die klub altyd op die hoogste vlak gespeel. Na die reorganisasie van die kompetisie onder impuls van die Derde Ryk het die klub eers in die Gauliga Nordmark en later in die Gauliga Hamburg gespeel. 

Na die oorlog het die klub weer op die hoogste vlak gespeel in die Oberliga Noord, maar na die stigting van die Bundesliga in 1963 kon die klub sedert 1968 nog nie weer hoër as die derde vlak van die Duitse sokkerstruktuur styg nie. In 1979 het die klub sy huidige naam aangeneem. 

## Onlangse ligaposisionering 
## Eksterne skakels 
*Amptelike klubwerf
*The Abseits Guide to German Soccer
Soechoi Su-25

Die **Su-25** (NAVO-naam '**Frogfoot**') is 'n aanvalsvliegtuig en word gebruik om aan infanterie lugsteun te verleen en geboue en brûe aan te val.   Dit is ontwerp in die Sowjetunie. Vandag word dit nog operasioneel ontplooi in veral Rusland, maar ook voormalige Sowjet-state en in bondgenote van dié lande.

'n Mens kan die Su-25 op 'n Windows-rekenaar in die Lockon Flaming Cliffs vliegnabootser vlieg.

## Tipes 
* Su-25 Frogfoot-A
* Su-25UB Frogfoot-B
* Su-25UT Frogfoog-B
* Su-25UTG Frogfoot-B
* Su-25T (nog geen NAVO naam beskikbaar nie)

Alle modelle van die 'Frogfoot-B' word aangewend vir opleiding.

## Eksterne skakels 
* Su-25 vliegtuignabootser
Ponties-Griekse volksmoord

duimnael|Etniese groepe in die Ottomanse ryk 1911

Die **Ponties-Griekse volksmoord** verwys na die massa-ontruiming en verwante sterftes van honderde duisende Grieke van Pontus tydens die regering van die Jong Turke vanaf 1915 tot 1917 in die Ottomaanse Ryk. Die amptelike aantal slagoffers is 353&nbsp;000.

## Verwysings 
*Hofmann, Tessa, ed. *Verfolgung, Vertreibung und Vernichtung der Christen im Osmanischen Reich 1912-1922*. Münster: LIT, 2004. . (pp. 177-221 on Pontian Greeks)

## Sien ook 
*Ponties
*Armeense volksmoord

## Eksterne skakels 
* German and Austrian Ambassadors reports of that time starting from 1909 
* State of New Jersey proclamation on 19th of May:  www.angelfire.com/folk/pontian_net/News/NEW_JERSEY.htm
* State of South Carolina proclamations of recognition:  www.angelfire.com/folk/pontian_net/News/proclomations.htm
* Information about the genocide on The Australian Institute for Holocaust and Genocide Studies 
* Video: Demonstration for the recognition of the Pontian Genocide, 26 May 2006 in Stuttgart, Germany. One of the speakers is Tessa Hofmann
Sferoïde

'n **Sferoïde** is 'n kwadratiese oppervlak en die omwentelingsfiguur van 'n ellips. 'n Ellipsoïde waarvan twee strale gelyk is, is 'n sferoïde. Wanneer die twee gelyke strale kleiner as die derde is, word dit 'n oblate, of afgeplatte sferoïde genoem, maar wanneer die twee gelyke strale langer as die derde straal is, is die resultaat 'n prolate sferoïde.

Die aarde (en ook ander planete) word gereeld voorgestel as 'n afgeplatte sferoïde.

## Vergelyking
Die vergelyking van 'n drie-assige ellipsoïed gesentreer by die oorsprong met semi-asse ,  and  langs die koördinaat-asse in lyn is
:\frac{x^2}{a^2}+\frac{y^2}{b^2}+\frac{z^2}{c^2} = 1.

Die vergelyking van 'n sferoïed met  as die simmetrie-as 
word deur instelling :
:\frac{x^2+y^2}{a^2}+\frac{z^2}{c^2}=1 gegee.

The semi-as  is die ekwatoriale radius van die sferoïed, en  is die afstand van middel tot pool langs die simmetrie-as. Daar is twee moontlike gevalle:
* : oblate sferoïed
* : prolate sferoïed
Waneer  kry 'n mens 'n sfeer.

## Volume 
Die volume van een prolate sferoïde is:
* V = \frac{4}{3}\pi a b^2
Die volume van 'n oblate sferoïde is:
* V = \frac{4}{3}\pi a^2 b

Waarin:
* *a* die grootste straal is en
* *b* die kortste straal is.

## Oppervlakte 
Die oppervlakte van 'n prolate sferoïde is by benadering:
:A \approx \pi\left(2 a^2 + \frac{b^2}{e} \ln\left(\frac{1+e}{1-e}\right) \right)

Vir 'n oblate sferoïde is die oppervlakte by benadering:
:A \approx 2 \pi b \left(b + a \frac{\operatorname{arctanh}{\left(e \right)}}{e} \right)

Waarin *e* die eksentrisiteit van die ellips is, gedefinieer as:

: e =  \left(1-(b^2/a^2)\right)^{1/2}
Selmar Schönland

Dr. **Selmar Schönland** (15 Augustus 1860 in Frankenhausen, Duitsland - 22 April 1940 in Grahamstad) was 'n Suid-Afrikaanse botanis van Joods-Duitse afkoms. 

Hy het met sy koms na Suid-Afrika in Grahamstad gaan woon waar hy van 1889 tot 1910 direkteur van die Albanie-museum was. Met die stigting van die Rhodes-universiteitskollege in 1904, het hy professor in plantkunde geword en baie navorsingswerk onderneem, veral met betrekking tot vetplante. Hy is die vader van die fisikus Basil Schonland.

Die standaard skrywer afkorting **Schönland** word gebruik om Selmar Schönland as die skrywer aan te dui wanneer 'n botaniese naam gebruik word.

## Sien ook 
* Lys van botaniste volgens outeursafkorting
Hoopstad

: *Hierdie artikel handel oor die dorp "Hoopstad" in die Vrystaat. Sien Hopetown vir die gelyknamige dorp in die Noord-Kaap.*

**Hoopstad** is 'n dorpie aan die Vetrivier in die provinsie Vrystaat, sowat 31&nbsp;km suidwes van die rivier se samevloeiing met die Vaalrivier en 90&nbsp;km wes van Welkom. Die dorp bedien 'n boerderystreek waarin met Afrikanerbeeste en saaigewasse, veral mielies, koring en grondbone, geboer word. Daar is ook een nywerheidsgebied naasliggend tot die nasionale pad na die Goudveld en Bloemfontein. Die NG kerkgebou is 'n nasionale gedenkwaardigheid. Daar is 'n buiteklub wat voorsiening maak vir allerlei sportsoorte, asook ander geriewe vir rugby, tennis, swem en atletiek. Voor die nuwe munisipale bedeling in werking getree het, was die munisipale gebied 2&nbsp;962 hektaar groot. Hoopstad en die lokasie Tikwana se bevolking was saam 16&nbsp;033 in 2011 gewees.

## Geskiedenis 
Dit is vernoem na die landmeter wat die dorp opgemeet het, A.P. Haupt, en gestig op 1 Junie 1874 op die plaas Kameeldoorns, wat deur die Oranje-Vrystaatse Volksraad vir dié doel aangekoop is. Die dorp verkry munisipale status in 1905. **Hoopstad** het eers as *Hauptstad* bekend gestaan. Die naam is later verander, omdat *Hauptstad* letterlik *hoofstad* beteken, en dit dus afbreuk aan Bloemfontein se status as republikeinse hoofstad gedoen het. Daarom word die dorp toe *stad van hoop*. Die NG gemeente is in 1876 afgestig en die lidmaattalle bly redelik konstant.

## Sien ook 
* NG gemeente Hoopstad
* Gereformeerde kerk Bultfontein
* Lys van dorpe in Suid-Afrika
* Tikwana, Bultfontein se township

## Geografiese ligging 
## Bronne 
* Raper, P.E., *Dictionary of South African Place Names*, Lowry Publishers, Johannesburg, 1987.
* Scannell, J.P., Afrikaanse Kernensiklopedie, Nasionale Boekhandel Beperk, Kaapstad (et. al.), 1965.
* Kelly, Maureen, *Amptelike Suid-Afrikaanse Munisipale Jaarboek*, HELM Publikasies, Johannesburg, 1986.

## Verwysings 
## Eksterne skakels 
* Inligting oor die NG gemeente 
* Voordeur, 'n werf met plaaslike nuus in Afrikaans 
* 'n Kaart met Hoopstad se ligging en beperkte toeriste-inligting
Berlin AK 07

[duimnael|regs| Friedrich Ludwig Jahn Sportpark, [Berlyn]]

**Berlin Ankaraspor Kulübü 07** is 'n Duitse sokkerklub uit Berlyn. Die klub is gestig as *Berlin Athletik Klub* en is tans 'n multi-kulturele Duits-Turkse vereniging met bande met professionele sokker in Turkye.

## Geskiedenis 
Die vereniging is in 1907 gestig in die Wedding-distrik (Berlyn) as 'n atletiekklub en 'n sokkerafdeling is in 1908 opgerig.

Die klub het grotendeels in die laer Berlynse ligas deelgeneem en speel tans in die Oberliga, wat in 2000 bereik is.

*Berliner AK 07* het in 2004 met *BSV Mitte* saamgesmelt: *Mitte* is vroeër gevorm deur samesmeltings tussen die Turks-etniese klubs *BFC Güneyspor* en *Fenerbahce Berlyn*. Die nuwe klub het in 2006 'n samewerkingsooreenkoms met die eersteliga Turkse span Ankaraspor gesluit en die naam *Berlin Ankaraspor Kulübü 07* aangeneem. *Ahmet Gökcek*, die seun van die burgemeester van Ankara, is as die klubvoorsitter aangewys.

## Stadion 
*Berliner AK 07* het tradisioneel sy tuiswedstryde gespeel in die *Sportanlage Lüderitzstraße* (kapasiteit  3 000). Sedert die 2006/07-seisoen het die span na die Friedrich Ludwig Jahn Sportpark verskuif, naas die Olimpiese stadion die grootste stadion in Berlyn.

## Onlangse ligaposisionering 
## Eksterne skakels 
* Amptelike klubblad 
* Abseits Guide to German Soccer
* Amptelike klubblad van Ankaraspor in Turkye
Evangelie volgens Philippus

Die **Evangelie van Philippus** behoort tot die apokriewe en Gnostiese evangelies van die Nuwe Testament. Die teks dateer uit die 3de eeu, maar het eeue lank verlore gegaan voordat dit toevallig in Desember 1945 in Egipte as deel van die Nag-Hammadi-geskrifte herontdek is.

Die evangelie is saam met ander belangrike Gnostiese tekste, waaronder die Evangelie van Tomas (die sogenaamde Tomas-boek) en die Evangelie van Maria (Magdalena), in 1945 deur boere naby Nag Hammadi in Sentraal-Egipte ontdek. Die tekste, wat in 'n verseëlde kruik bewaar is, gee 'n indruk van die vroeg-Christelike geloofswêreld en bewys dat daar 'n sirkel van vroulike dissipels van Jesus Christus was. Selfs in die Nuwe Testament is dit opvallend dat Maria Magdalena aan die kruis van Jesus en ook by sy graf verskyn.

Die teks is net soos die Evangelie van Thomas 'n versameling van spreuke wat aan Jesus Christus toegeskryf word. Die sakramente, veral dié van die huwelik, neem 'n belangrike plek in die Evangelie in. Die Evangelie van Philippus het veral bekendheid verwerf as een die vroegste historiese bronne, wat die teorie steun dat Jesus met Maria Magdalena getroud was - alhoewel dit in die teks nie letterlik beweer word nie. Die teks verwys na Maria Magdalena as Jesus se mees geliefde dissipel, wat hy eerder as Petrus as sy opvolger verkies het, en beskryf hulle erotiese verhouding.

Die benaming van die teks is nie histories nie; die moderne titel verwys net na die feit dat Philippus die enigste dissipel van Jesus Christus is na wie in die Evangelie verwys word (in 73,8). In die teks word nie beweer dat dit deur Philippus geskryf is nie.

Weens hulle Gnostiese leerstellings en agtergrond is die tekste van Nag Hammadi oorspronklik nie by die kanoniese boeke van die Heilige Skrif gevoeg nie.

## Inhoud 
Die Evangelie van Philippus is veral 'n samestelling van verskillende spreuke oor die sakramente, wat hulle betekenis en waarde bespreek. Die teks is sterk deur Valentiniaanse leerstellings beïnvloed en maak gebruik van verskillende literêre vorme soos byvoorbeeld aforismes, gelykenisse, analogieë, pareneses, polemieke, narratiewe samesprake, spreuke van Jesus van Nasaret, Bybelinterpretasies en dogmatiese bewerings.

## Verwysings
Kelvin-Helmholtz-meganisme

Die **Kelvin-Helmholtz-meganisme** is 'n astronomiese effek wat plaasvind wanneer die oppervlak van 'n ster of planeet afkoel. Die drukking verlaag as gevolg van die afkoeling en die hemelliggaam word saamgepers om op te maak vir die drukverlaging. Deur die samepersing styg die temperatuur in die kern van die hemelliggaam; die effek is (onder andere) sigbaar op Jupiter en Saturnus - Jupiter straal meer energie uit as wat hy van die son ontvang.

Die meganisme was oorspronklik aan die einde van die 19de eeu voorgestel deur Baron Kelvin en Hermann von Helmholtz as 'n verduideliking van die son se bron van energie. Dit is tans bekend dat die effek van die styging van energie as gevolg van die Kevin-Helmholtz-meganisme heeltemal te klein is om die energieproduksie van die son te verklaar.

## Energievrystelling tydens Kelvin-Helmholtz-samepersing 
Daar was geteoretiseer dat die potensiële swaartekragenergie van die samepersing van die son die bron van sy energie is. Dus, om die totale hoeveelheid energie wat die son uitstraal te bereken (waarby die digtheid konstant bly), word aangeneem dat die son 'n perfekte sfeer was wat uit konsentriese skywe bestaan. Die swaartekragenergie kan dan benader word as die integraal oor al die skywe van die middelpunt tot die buitenste radius.

Potensiële swaartekragenergie word volgens Newtoniese meganika gedefinieer as:

U = -\frac{Gm_1m_2}{r}

waar **G** die swaartekragkonstante is en die twee massas is die massas van die skywe met die dikte **dr** en die massa binne-in die radius **r** wat geïntegreer word tussen 0 (nul) en die radius van die sfeer. Dit gee:

U = -G\int_{0}^{R} \frac{m(r) 4 \pi r^2 \rho}{r}\, dr

Waar **R** die buitenste radius van die bol is en **m(r)** die massa binne die radius **r** (van die hele sfeer). Deur **m(r)** te omskryf as die produk van volume en digtheid kan die integraal as sulks opgelos word:

U = -G\int_{0}^{R} \frac{4 \pi r^3 \rho 4 \pi r^2 \rho}{3r}\, dr = -\frac{16}{15}G \pi^2 \rho^2 R^5

Deur dit dan weer te omskryf na die massa van die sfeer word die uiteindelik oplossing:

U = -\frac{3M^2G}{5R}

Alhoewel die aanname dat die digtheid konstant bly nie korrek is nie, kan daar op hierdie manier wel 'n beraamde skatting verkry word van die lewensduur van die son, deur die (bekende) waarde van die massa en die radius van die son in te vul en dan te deel deur die bekende ligsterkte van die son.

Hier word egter nog 'n benadering ingesluit, aangesien die ligsterkte van die son nie altyd konstant is nie. Die berekening is as volg:

\frac{U}{L_\bigodot} \approx \frac{2{,}3 \times 10^{41}}{4 \times 10^{26}} \approx 18,220,650\ yrs

Waar **L** die ligsterkte van die son is. Alhoewel dit 'n langer lewensduur vir die son voorspel as ander metodes (soos elektrochemiese energie, was dit steeds nie die korrekte waarde nie en veels te kort (aangesien die teendeel reeds bewys was). Die raaisel was eers opgelos nadat daar ontdek was dat die son (en ander sterre) se energie afkomstig is van kernfusie.
Rooioogtiptol

Die **rooioogtiptol** (*Pycnonotus nigricans*) is 'n algemene, amper endemiese standvoël en plaaslike nomade in dorre savanne, rivierbos en tuine. In Engels staan die voël bekend as die *Black-fronted bulbul* of die *African red-eyed bulbul*.

## Voorkoms 
duimnael|links|'n Rooioogtiptol

Die voël word 19&nbsp;cm lank en weeg 22 tot 36 gram. Die rooi oogkring is kenmerkend van die spesie.

## Voortplanting 
Hierdie voëls lê 3 eiers op 'n slag. Die eiers is pienk getint met donker merke daarop.

## Verspreiding en woongebied 
Die spesie word in Namibië, Botswana en die westelike dele van Suid-Afrika in rivierbos en in droë struikgewasse naby water aangetref. Daar is twee subspesies:
* *P. n. nigricans*: suidwestelike Angola, Namibië, Botswana en westelike Suid-Afrika.
* *P. n. superior*: sentrale dele van Suid-Afrika.

Lêer:African red-eyed bulbuls (Pycnonotus nigricans) 1.jpg|Badroetine
Lêer:African red-eyed bulbuls (Pycnonotus nigricans) 2.jpg|Badroetine, deel 2
File:African red-eyed bulbuls (Pycnonotus nigricans) 3.jpg|Badroetine, deel 3

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Eksterne skakels 
* 
*
SC Borussia Fulda

**SC Borussia Fulda** is 'n Duitse sokkerklub uit Fulda in die deelstaat Hessen.  Die klub is in 1904 gestig as *FC Borussia 1904 Fulda* en in 1923 herdoop na *1. SV Borussia Fulda*.

In 1933 is Duitse sokker geherorganiseer tydens die Derde Ryk met 16 eersteliga Gauligas. Fulda is ingedeel in die Gauliga Hessen en het die titel gewen in die eerste seisoen, maar is vroeg uitgeskakel tydens die nasionale kampioenskapuitspeeltoernooi. Na die Tweede Wêreldoorlog is die klub in 1945 herstig as *SC Borussia 04 Fulda*.

Fulda speel in die *Sportpark Johannisau* wat in 1957 vir 30 000 toeskouers gebou is. Die kapasiteit vandag is ongeveer 18 000 (750 sitplekke).

## Onlangse ligaposisionering 
## Eksterne skakels 
* Amptelike klubwerf
* The Abseits Guide to German Soccer
SV Eintracht Trier

**SV Eintracht Trier** is 'n Duitse sokkerklub uit Trier in die deelstaat Rynland-Palts. 

## Geskiedenis 
*SV Westmark 05* is in 1905 as *Trierer FC 05* gestig en het in 1911 sy naam verander na *SV Trier 05*. In 1930 het die klub met *FV Kürenz* en *Polizei SV Trier* saamgesmelt om *SV Westmark 05* te vorm. Die klub het vanaf 1933 drie jaar in die Gauliga gespeel voor dit gerelegeer is. In 1948 het die klub met *SV Eintracht 06* saamgesmelt, wat self tot 1944 in die Gauliga meegeding het.

Die klub het in 2002 die eerste keer sedert 1981 die 2. Bundesliga gehaal, maar ding tans in die Oberliga (vierde vlak) mee.

## Onlangse ligaposisionering 
## Eksterne skakels 
*Amptelike klubwerf
*The Abseits Guide to German Soccer
Rayleigh-verstrooiing

duimnael|250px|Rayleigh-verstrooiing veroorsaak die rooierige lug tydens sonsondergang.
duimnael|regs|250px|Hierdie grafiek toon die sterker verstrooiing van blou lig relatief teenoor rooi lig in die atmosfeer.

**Rayleigh-verstrooiing** is die verstrooiing van lig deur deeltjies wat kleiner is as die golflengte van lig. Die verskynsel is vernoem na Lord Rayleigh, wie dit oospronklik verklaar het. Rayleigh-verstrooiing vind plaas wanneer lig deur 'n deursigtige vloeistof of vastestof beweeg, maar kan die beste waargeneem word in die teenwoordigheid van gasse. Dit is ook as gevolg van Rayleigh-verstrooiing in die atmosfeer dat die lug blou voorkom.

Die hoeveelheid Rayleigh-verstrooiing vir 'n ligstraal is afhanklik van die grootte van die deeltjies en die golflengte van die lig. Die golflente-afhanklikheid is besonder sterk: die hoeveelheid verstrooide lig is omgekeerd eweredig aan die vierde mag van die golflengte (dus, die golflengte4). Die formule van die verstrooiingskoëffisiënt is:

:  k_s = \frac {2 \pi^6} {3} n  \left( \frac {m^2 - 1} {m^2 + 2} \right)^2 \frac {d^5} {\lambda^4} 

Met *n* as die aantal deeltjies van die diameter, *d*; *m* is die brekingsindeks; en λ is die golflengte van die straling.

Die sterk golflengte-afhanklikheid sorg ook daarvoor dat blou lig meer verstrooi word as rooi lig: blou lig se golflengte is ongeveer twee keer so kort as dié van rooi lig en dus word blou lig sestien maal beter verstrooi as rooi lig. Dit het tot gevolg dat 'n mens in die atmosfeer 'n klein deel blou lig van alle kante kan sien, terwyl die res van die sonlig hoofsaaklik uit die rigting van die son blyk te kom.

'n Belangrike uitsondering kan waargeneem word tydens sonop en sonsondergang, wanneer die sonlig 'n groter afstand deur die atmosfeer moet aflê voordat dit die waarnemer bereik. Die ekstra afstand deur die atmosfeer veroorsaak meer bykomende verstrooiing van blou as bykomende verstrooiing van rooi lig. Die gevolg is dat meer blou lig en ander korter golflengte liggolwe die ruimte in weerkaats word en 'n duidelike rooi skynsel dus in die hemel in die rigting van die son waargeneem kan word. In 'n verswakte vorm van die effek veroorsaak die verswakking van blou lig vir 'n geelkleurige son oordag, omdat net klein hoeveelhede van die blou lig uit die son se wit lig weg van die waarnemer verstrooi word.

Wanneer die deeltjies groter is as die golflengte van lig, is die mate van verstrooiing nie meer afhanklik van die golflengte nie. Sulke verskynsels kan die lig dus nie in verskillende kleure skei nie. Dit kan gesien word in 'n wolk (die waterdruppels is groter as die golflengte van lig) wat in die dag wit voorkom. Ander voorbeelde sluit in suiker, tafelsout en melk.

Rayleigh-verstrooiing is *elastiese* verstrooiing. Dat wil sê dat in die verstrooiingsproses die energie van die foton nie gewysig word nie. Daar is ook inelastiese verstrooiing (Raman-verstrooiing) waarin die foton energie verloor of wen. Raman-verstrooiing is baie swakker en kan net waargeneem word wanneer die sterker Rayleigh-komponent geblokkeer word.
Rotes Rathaus

duimnael|250px|Die Berlynse Raadsaal

Die **Berlynse Raadsaal**, wat vanweë sy fasadeontwerp met rooi klinkerstene as **Rotes Rathaus** bekend staan, is geleë in die Rathausstraße en dien as die setel van die deelstaatregering (Senaat) en regerende burgemeester (eerste minister) van die Duitse hoofstad Berlyn.

Die raadsaal is tussen 1861 en 1869 deur die argitek Hermann Friedrich Waesemann (1813–1879) gebou, waarby die raadsaal van Thorn in Wes-Pruise as argitektoniese voorbeeld gedien het. Die ontwerp van die toring met 'n hoogte van 94 meter is aan die torings van die katedraal van Laon in Frankryk ontleen. Die gebou is 'n tipiese voorbeeld van die Berlynse rondboogstyl, wat oorspronklik deur die argitek Karl Friedrich Schinkel en sy skool ontwikkel is, en het daarnaas ook baie kenmerke van Gotiese raadsale.

Die raadsaal het 'n aantal ouer geboue vervang, wat gedeeltelik uit die Middeleeue gedateer het, en beslaan 'n hele straatblok. Die gebou het na sy voltooiing steeds as raadsaal gedien. Nadat dit tydens die Tweede Wêreldoorlog verniel is, is dit in die 1950's herbou as die setel van die Oos-Berlynse stadsregering, die *Magistrat*, terwyl die Wes-Berlynse regering na die Rathaus Schöneberg in die gelyknamige stadsdeel verhuis het. Met die hereniging van Wes- en Oos-Berlyn in 1991 het die Berlynse Raadsaal weer die amptelike setel van die Berlynse stadsregering geword.

## Omgewing 
duimnael|Die raadsaal, soos gesien vanaf die Berlynse televisietoring
Ná die Tweede Wêreldoorlog is die bouvalle en puinmateriaal in die historiese middestad verwyder, en noordwes van die raadsaal het 'n uitgestrekte oop ruimte ontstaan. Na hierdie ruimte, wat tussen die Marx-Engels-Forum, die Sint Mariakerk en die Berlynse televisietoring geleë is, verwys die Departement van Stadsontwikkeling sedert die vroeë 21ste eeu as *Rathausforum*, alhoewel dit nog geen amptelike naam dra nie. Die Neptunfontein, wat oorspronklik voor die Berlynse kasteel opgerig is, is na die raadsaal se hoofsiglyn verskuif.

Net voor die raadsaal ontstaan sedert 2013 die nuwe moltreinstasie *Berliner Rathaus*. Gedurende opgrawings, wat voor die begin van die boubedrywighede gedoen is, het argeoloë op die goed bewaarde oorblyfsels van die middeleeuse raadsaal, die raadsaaltoring en die geregsgebou afgekom. Groot dele daarvan sal bewaar bly en in 'n sogenaamde argeologiese venster vertoon word.

## Verwysings 
## Eksterne skakels 
*  '*n Virtuele rondgang deur die Berlynse Raadsaal*
Glaskas

**Glaskas** is 'n Afrikaanse pop-en-rock musiekgroep wat van Humansdorp, Oos-Kaap afkomstig is. Die groep het ontstaan nadat hulle in 2004 aan die Jip Rockspaaider-kompetisie deelgeneem het. Die groeplede is:

* Deon Meiring, die kitaarspeler en voorsanger (hy speel ook viool en mondfluitjie)
* Francois Kleynhans
* Lolke-Louis Claassen

Die lirieke en musiek word deur Deon geskryf, waarna die groep bymekaar kom om die verfyning vir elke instrument te doen en die harmonie te verkry.

Glaskas was ook die wenners van JIP se Rockspaaider-kompetisie in die Oos-Kaap.

Sedertdien het hulle verskeie optredes gedoen, onder andere voorkonserte vir Skallabrak, Die Melktert Kommissie en Jan Blohm en optredes by KKNK en Aardklop.

Deon Meiring het ook in 2005 deelgeneem aan Crescendo in die Skeppend-Uitvoerende-afdeling. Hy het tot die finaal deurdring in Johannesburg en het derde in die landwye kompetisie geëindig met sy liedjie "Vrede".

## Diskografie 
* *Revolusie, Romantiek, Ruk en Rol* (2006)
* *Engele wat skree* (2009)
* *Aan die ontmaskerde heldin* (2010)
* *verganklik en afhanklik* (2012)

## Sien ook 
* Lys van Suid-Afrikaanse musiekgroepe

## Eksterne skakels 
* Amptelike webwerf
Hannah Botha

**Hannah Botha** (1923–2007) was 'n Afrikaanse aktrise wat veral bekend was vir haar rolle in die Suid-Afrikaanse televisiereekse *Egoli* (as Elsa du Plessis), Agter Elke Man en Nommer asseblief (as tant Lizzie). Botha was ook bekend vir haar bry.

## Biografie 
Sy is op 17 Januarie 1923 op Dwarskersbos aan die Weskus gebore en het aan die Hoërskool Piketberg gematrikuleer.

Sy het per toeval in die toneelwêreld beland toe sy ná 'n persoonlike trauma in 1952 poësie bestudeer het. Weens nierstuipe het Botha blind geword en is haar dogtertjie doodgebore. Sy het later haar sig herwin, maar kon nie nog kinders hê nie. Sy het 'n vierjarige lisensiaat in spraak en drama verwerf. Haar toneelloopbaan was tot in 1988 net deeltyds, aangesien sy eers in hierdie jaar by die Ontvanger van Inkomste in Johannesburg afgetree het na 'n loopbaan van 41 jaar. Haar man, Fritz, is in 1984 oorlede.

Sy het in haar loopbaan in 26 rolprente en verskeie TV-reekse gespeel en was in die laat jare sewentig deel van die radioprogram *Kolskoot*. Een van die verhoogstukke waarin sy opgetree het, *Curl Up and Dye*, het in 1990 die eerste prys op die Edinburgse kunstefees in Skotland gekry en ook 'n speelvak in Londen gehad.

Botha is op 16 April 2007 in Johannesburg oorlede. 

## Filmografie 
Rolprente:
* Wolhaarstories, 1983
* Verkeerde nommer (rolprent), 1982
* Nommer asseblief as Lizzie, 1981

TV:
* Agter Elke Man, ~1985 
* Egoli: Plek van Goud as Elsa du Plessis Pienaar
* Nommer asseblief (TV-reeks), 1979
En verskeie ander.

## Bronne 
*Die Burger (Oos-Kaap) 18/1/2003
*TVSA

## Eksterne skakels 
*
Seshoek

200px|duimnael|'n Gewone seshoek.

'n **Seshoek** of **heksagoon** is 'n veelhoek met ses hoeke en ses sye. "Hexa" is die Griekse woord vir "ses", terwyl "gonos" Grieks is vir "hoek". 'n Gewone seshoek se binnehoeke is gelyk aan 120° en sy sye is ewe lank. Sulke seshoeke pas perfek langs mekaar en 'n plat vlak kan met seshoeke gebou word sonder dat daar enige oop spasies bestaan. Die waskoeke van bye is 'n voorbeeld hiervan in die natuur.

Die oppervlak van 'n gewone seshoek met die sylengte gelyk aan a\,\! kan voorgestel word deur:
A = \frac{3 \sqrt{3}}{2}a^2 \simeq 2.59808 a^2.

Die omtrek van 'n gewone seshoek met die sylengte gelyk aan a\,\! is 6a\,\!, die maksimum deursnee is 2a\,\! en die minimum deursnee a\sqrt{3}\,\!.

## Berekening van oppervlak 
Dit kan soos volg bereken word: trek twee lyne van die boonste twee punte van die seshoek na die onderste twee punte en ook 'n lyn van die linkerkantste punt na die regterkantste punt. Nou is die seshoek verdeel in 4 &times; 30° reghoeke driehoeke met die lengte van die skuinssy = a en twee reghoeke met breedte a en 'n hoogte wat dieselfde is as die lang reghoeksy van die driehoeke.

In 'n 30° reghoekige driehoek is die verhouding tussen die skuinssy en kort sy 1/2 (sin 30° = 1/2, kyk driehoeksmeting). Volgens Pythagoras is die lang reghoeksy dus 31/2. Indien die skuinssy a lank is, is die lang reghoeksy dus a.31/2/2 en die kort sy a/2.

Dus is die totale oppervlak van die seshoek:

Oppervlak = 2 (a \times \frac{a \sqrt{3}}{2}) + 4 ( \frac{1}{2} \times \frac{a}{2} \times \frac{a \sqrt{3}}{2})

Oppervlak = a^2 \sqrt{3} + \frac{a \sqrt{3}}{2} = \frac{3 \sqrt{3}}{2}a^2

## Konstruksie van 'n seshoek 
'n Gewone seshoek kan met behulp van 'n passer en liniaal geteken word. Die volgende is 'n stap-vir-stap animasie wat u wys hoe om dit te doen.

center|Hexagon Construction Animation

## Seshoeke in die natuur 

Beeld:Honey comb.jpg| 'n Waskoek binne-in 'n byenes.
Beeld:Saturn hexagonal north pole feature.jpg|'n Seshoekige wolkpatroon waargeneem by die Noordpool van Saturnus
Beeld:Snowflake 300um LTSEM, 13368.jpg|'n Mikrograaf van 'n sneevlokkie.
Beeld:Carapax.svg|Die skilde van 'n skilpad se karapaks (die geskubde dop).
Beeld:Giants causeway closeup.jpg|Natuurlikgevormde basaltkolomme by ''Giant's Causeway* in Ierland.

## Verwysings 
## Eksterne skakels 
* *Definition and properties of a hexagon* - Met interaktiewe animasie. 
* *Saturn's Strange Hexagon'' by die NASA-webwerf.
SpVgg Weiden

**SpVgg Weiden** is 'n Duitse sportklub uit Weiden in der Oberpfalz in die deelstaat Beiere, veral bekend om sy sokkerafdeling.

Die klub is op 19 Januarie 1924 gestig. In 1935 het die span die Gauliga Beiere gehaal, destyds die hoogste Duitse vlak, maar is na een seisoen weer gerelegeer. Tydens die Tweede Wêreldoorlog het die klub weer die Gauliga gehaal (as *Reichsbahn SG Weiden*) vanaf die 1941/42-seisoen, totdat die Beiere-liga in 1945 platgeval het as gevolg van die oorlog.

Na die oorlog is die klub herstig as SpVgg Weiden en was sy grootste sukses toe hy die Regionalliga Suid gehaal het in die 1965/66-seisoen, destyds die tweede hoogste vlak.

Die klub speel tans in die Oberliga Beiere. Behalwe sokker bied die klub ook kegelbal en kanovaart.

## Onlangse ligaposisionering 
## Eksterne skakels 
* Amptelike klubblad
Lutzville

**Lutzville** is 'n klein maar groeiende dorp in die Matzikama munisipaliteit in die noordweste van die Wes-Kaap. Dit is 22&nbsp;km noordwes van Vredendal en 45&nbsp;km wes van Vanrhynsdorp geleë. 

Johann Lutz, seun van die bekende Japie Lutz, het in Augustus 1923 as verteenwoordiger van die Departement van Grondsake by Vlermuisklip aangekom met die opdrag om 'n dorp aan te lê en 'n besproeiingskema te begin.  Die dorp is later na hom vernoem. 

Die dorp is aan die benedeloop van die Olifantsrivier geleë in 'n landbougebied waar lusern en ander gewasse verbou word. Die naam van die dorp was eers Vlermuisklip, maar mettertyd gewysig om dieselfde as die plaaslike NG gemeente Lutzville te wees. Die naam van die spoorwegstasie, ook voorheen Vlermuisklip, is eers in 1950 na **Lutzville** verander.

## Wapen 
Lutzville het op 'n stadium sy eie munisipaliteit gehad.  Die raad het in 1980 'n wapen by die  Buro vir Heraldiek geregistreer.

Die wapen is : ''In   blou,   drie  golwende  versmalde  silwer dwarsbalke en 'n goue paal, in die skildhoof belaai met 'n kampvuur en in die skildvoet met 'n  gestingelde  en geblaarde druiwetros, alles van natuurlike kleur''.  Die helmteken is 'n goue ring tussen twee rooi vleuels, en die wapenspreuk is *Absque labore nihil*.

## Opvoeding 
Daar is vier skole op en om Lutzville. Die Hoërskool Lutzville het in 2008 411 leerders van gr. 1 tot gr. 12 gehad en in 2016 424. Daar was 25 in die laagste graad en 36 in die hoogste graad in 2008 en in 2016 onderskeidelik 28 en 42. Die NGK primêre skool het in 2008 172 leerders van gr. 1 tot gr. 7 gehad, die Uitkyk Primêre Skool 714 van gr. 1 tot gr. 9 en die Klipheuwel Primêre Skool 30 van gr. 1 tot gr. 6. In 2016 het Uitkyk 838 leerders van gr. R tot 9 gehad, Klipheuwel 28 en die NGK Primêre Skool 270 van gr. R tot 7.

## NG gemeente 
**Lutzville** is in 1937 as die 200ste gemeente van die indertydse Kaapse Kerk gestig as 'n gedeelte van die gemeente Olifantsrivier. Die moedergemeente is nou Vredendal. Met die stigting van die gemeente was daar geen dorp nie, alhoewel die huise van die besproeiingskema plek-plek so na aan mekaar geleë was dat dit die indruk van dorpies geskep het. Op 17 Januarie 1939 is 'n besluit deur die Kaapse Dorpsraad geneem om 'n dorp aan te lê. Die eerste erwe is op 17 Januarie 1946 verkoop en op die terrein waar geen huise gestaan het nie, het die geboue stadig begin verrys.

Omdat alles feitlik van niks af opgebou moes word en die gemeenskap nie besonder vermoënd was nie, het die gemeente op geldelike terrein nie vinnig gevorder nie. 

Die sendinggemeente Ebenezer is net meer as 10 km van die dorp geleë, binne die grense van die moedergemeente, wat verder uitstrek tot aan die see en die gehuggies Doringbaai, Strandfontein en Papendorp en wat sowat 10 skaapplase insluit.

## Sien ook 
* Lys van dorpe in Suid-Afrika

## Bronne 
* Olivier, ds. P.L. (samesteller), *Ons gemeentelike feesalbum*. Kaapstad en Pretoria: N.G. Kerk-uitgewers, 1952.
* Raper, P.E., *Dictionary of South African Place Names*, Lowry Publishers, Johannesburg, 1987.

## Verwysings